Vienna Gate

Vienna Gate (v preklade Viedenská brána) je polyfunkčný komplex v Bratislave na Kopčianskej ulici v Petržalke, ktorý bol vo výstavbe od roku 2006 a dokončený bol v roku 2008. Nachádza sa priamo oproti železničnej stanici Petržalka, pozostáva z dvoch výškových budov s výškou 78 metrov s 22 podlažiami (časť s názvom Vienna, resp. Viedeň) a 56 metrov s 16 podlažiami (časť s názvom Gate, resp. Brána). Názov Vienna Gate bol zvolený z dôvodu, že komplex je prvý objekt, ktorý je viditeľný z priestorov pred železničnou stanicou a má slúžiť ako akási brána do Bratislavy z Rakúska pri cestovaní železničnou dopravou. Dve výškové budovy Vienna a Gate sú určené na bývanie, nachádzajú sa tu byty rôznych veľkosti; spoločný parter je určený pre služby. Nachádza sa tu nákupná pasáž s rozlohou 10-tisíc m². Autormi sú Ing. arch. Anita Mudrochova & Ing. arch. Fedor Mudroch, Autorizovani architekti SKA. Dopravné spojenie Stn. Petržalka (ŽST Petržalka) (stav k 2. septembru 2024) Referencie Iné projekty Commons ponúka multimediálne súbory na tému Vienna Gate Externé odkazy Oficiálna stránka Vienna Gate